bariumkarbonat
Store norske leksikon,Realfag,Kjemi,Uorganisk kjemi
Bariumkarbonat er en kjemisk forbindelse av grunnstoffene barium, karbon og oksygen. Det har kjemisk formel BaCO3.
Bariumkarbonat forekommer i naturen som mineralet whiteritt. Det fremstilles ved å varme opp naturlig forekommende bariumsulfat (barytt) med kull til 600–800 °C. Det dannes da bariumsulfid, BaS, som vist i denne reaksjonsligningen:BaSO4 + 2C = BaS + 2CO2Bariumsulfidet løses i vann, tilføres karbondioksid, og bariumkarbonat felles da ut som et hvitt, krystallinsk pulver:BaS + CO2 + H2O = BaCO3 + H2S.Bariumkarbonat brukes til fremstilling av andre bariumforbindelser, i rottegift, i glass- og keramikkindustrien, i papir- og fargefabrikasjon, ved felling av sulfater i klor-alkalielektrolyseceller, i fjernsynsrør og mer. Les mer i Store norske leksikon karbonater karbonsyre